**ร่างขอบเขตของงาน (Terms of Reference : TOR)**

งานโครงการก่อสร้างปรับปรุงเพิ่มกำลังผลิตสถานีผลิตน้ำท่าโพธิ์ การประปาส่วนภูมิภาคสาขาพนัสนิคม จ.ชลบุรี

**1. ความเป็นมา**

การประปาส่วนภูมิภาคเขต 1 ได้รับอนุมัติให้ดำเนินการจัดหาผู้รับจ้าง งานโครงการก่อสร้างปรับปรุงเพิ่มกำลังผลิตสถานีผลิตน้ำท่าโพธิ์ การประปาส่วนภูมิภาคสาขาพนัสนิคม จ.ชลบุรี

**2. วัตถุประสงค์**

เพื่อปรับปรุงระบบผลิตน้ำให้มีประสิทธิภาพ มีกำลังการผลิตเพียงพอ เป็นมิตรกับสิ่งแวดล้อม

**3. ผู้ประสงค์จะเสนอราคาต้องมีคุณสมบัติ ดังต่อไปนี้**

 3.1 ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

 3.2 ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้วหรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ

 3.3 ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างครั้งนี้

 3.4 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

 3.5 ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างก่อสร้างของ กปภ. ชั้น 1-5  **และ กปภ.จะพิจารณาตามเงื่อนไขที่กำหนดไว้ในหลักเกณฑ์การขึ้นทะเบียนผู้มีคุณสมบัติเบื้องต้นในการรับจ้างงานก่อสร้างของ กปภ. ตามหลักเกณฑ์แนบท้ายประกาศประกวดราคา**

 3.6 บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 3.7 บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 3.8 คู่สัญญาต้องรับจ่ายเงินผ่านบัญชีเงินฝากธนาคาร เว้นแต่การรับจ่ายเงินแต่ละครั้งซึ่งมีมูลค่าไม่เกินสามหมื่นบาท คู่สัญญาอาจรับจ่ายเป็นเงินสดก็ได้

 **4. งานที่ต้องจัดทำ**

 4.1 งานรื้อถอน – ขนย้าย ปรับปรุง Mobile Plant ตามแบบเลขที่ PN(55)01-MP

 4.2 งานท่อภายในบริเวณ ตามแบบเลขที่ PN(55)01-LO

 4.3 งานถังแบ่งน้ำ ตามแบบเลขที่ PN(55)01-SP

 4.4 งานปรับปรุงประตูน้ำ Sluice Gate ตามแบบเลขที่ PN(55)01-MS

 4.5 งานติดตั้งท่อชักน้ำ Flab Valve ตามแบบเลขที่ PN(55)01-MS

 4.6 งานซ่อมเรียงหินยาแนว ตามแบบเลขที่ PN(55)01-MS

 4.7 งานปรับปรุงฝายเดิม ตามแบบเลขที่ PN(55)01-MS

 4.8 งานท่อกวนเร็ว Static Mixer ตามแบบเลขที่ PN(55)01-MX

 4.9 งานท่อและอุปกรณ์ภายในอาคารตามแบบเลขที่ PN(55)01-ME1

 4.10 งานเครื่องจักรและอุปกรณ์ ตามแบบเลขที่ PN(55)01-EE1

 4.11 งานทุ่นลอยรับท่อทางดูด ตามแบบเลขที่ PN(55)01-MS2

 4.12 งานอื่น ๆ ที่ระบุในแบบแปลนและรายการประกอบแบบ

**5. ระยะเวลาดำเนินการ**

ระยะเวลาดำเนินการไม่เกิน 180 วัน นับถัดจากวันที่สัญญามีผลบังคับใช้

**6. ราคากลาง**

ราคากลางงานโครงการก่อสร้างปรับปรุงเพิ่มกำลังผลิตสถานีผลิตน้ำท่าโพธิ์ การประปาส่วนภูมิภาคสาขาพนัสนิคม จ.ชลบุรี เป็นเงิน 16,959,500.-บาท (รวมภาษีมูลค่าเพิ่ม)

ในการเสนอราคา ผู้เสนอราคาต้องเสนอลดราคาขั้นต่ำ (Minimum Bid) ไม่น้อยกว่าครั้งละ 30,000.- บาท จากราคากลางงานก่อสร้าง และการเสนอลดราคาครั้งถัดๆไป ต้องเสนอลดราคาครั้งละไม่น้อยกว่า 30,000.- บาท จากราคาครั้งสุดท้ายที่เสนอลดแล้ว

---------------------------------------